CELEX: 62007CA0025
Language: da
Date: 2008-07-10 00:00:00
Title: Sag C-25/07: Domstolens dom (Første Afdeling) af 10. juli 2008 — Alicja Sosnowska mod Dyrektor Izby Skarbowej we Wrocławiu Ośrodek Zamiejscowy w Wałbrzychu (anmodning om præjudiciel afgørelse fra Wojewódzki Sąd Administracyjny we Wrocławiu — Republikken Polen) (Moms — direktiv 67/227/EØF og 77/388/EØF — national lovgivning, der fastsætter regler om tilbagebetaling af overskydende moms — princippet om afgiftsneutralitet og proportionalitetsprincippet — særlige undtagelsesforanstaltninger)

11.10.2008   
            
            
               DA
            
            
               Den Europæiske Unions Tidende
            
            
               C 260/3
            
         Domstolens dom (Første Afdeling) af 10. juli 2008 — Alicja Sosnowska mod Dyrektor Izby Skarbowej we Wrocławiu Ośrodek Zamiejscowy w Wałbrzychu (anmodning om præjudiciel afgørelse fra Wojewódzki Sąd Administracyjny we Wrocławiu — Republikken Polen)
   (Sag C-25/07) (1)
   
   (Moms - direktiv 67/227/EØF og 77/388/EØF - national lovgivning, der fastsætter regler om tilbagebetaling af overskydende moms - princippet om afgiftsneutralitet og proportionalitetsprincippet - særlige undtagelsesforanstaltninger)
   (2008/C 260/04)
   Processprog: polsk
   Den forelæggende ret
   Wojewódzki Sąd Administracyjny we Wrocławiu
   Parter i hovedsagen
   
      Sagsøger: Alicja Sosnow
   
      Sagsøgt: Dyrektor Izby Skarbowej we Wrocławiu Ośrodek Zamiejscowy w Wałbrzychu
   Sagens genstand
   Anmodning om præjudiciel afgørelse — Wojewódzki Sąd Administracyjny we Wrocławiu — fortolkning af artikel 5, stk. 3, EF, artikel 2 i Rådets direktiv 67/227/EØF af 11. april 1967 om harmonisering af medlemsstaternes lovgivning om omsætningsafgifter (EFT 70, s. 1301) samt artikel 18, stk. 4, og artikel 27, stk. 1, i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145, s. 1) — national lovgivning om omsætningsafgifter, der med hensyn til fristen for refusion af negativ moms fastsætter mindre gunstige regler for afgiftspligtige, som påbegynder afgiftspligtig virksomhed, og som er registreret som afgiftspligtige, der foretager leverancer indenfor Fællesskabet — princippet om afgiftens neutralitet og proportionalitetsprincippet
   Konklusion
   
               1)
            
            
               Artikel 18, stk. 4, i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag, som ændret ved Rådets direktiv 2005/92/EF af 12. december 2005, og proportionalitetsprincippet er til hinder for nationale bestemmelser som de i hovedsagen omhandlede, der for at tillade den nødvendige kontrol med henblik på at undgå svig og afgiftsunddragelse forlænger de nationale skattemyndigheders frist for at tilbagebetale overskydende merværdiafgift til en bestemt gruppe af afgiftspligtige fra 60 til 180 dage efter indgivelsen af merværdiangivelsen, medmindre de afgiftspligtige har stillet en kaution på 250 000 PLN.
            
         
               2)
            
            
               Bestemmelser som de i hovedsagen omhandlede udgør ikke særlige undtagelsesforanstaltninger, der tilsigter at undgå visse former for svig eller afgiftsunddragelse, som omhandlet i artikel 27, stk. 1, i sjette direktiv 77/388, som ændret ved direktiv 2005/92.
            
         
      (1)  EUT C 69 af 24.3.2008.